Rukometna reprezentacija Benina
<s>Rukometna reprezentacija Benina predstavlja Benin na međunarodnim rukometnim natjecanjima.</s><s>Beninski rukometni savez (Fédération Béninoise de Handball, FBHB) nastao je početkom 60-ih godina, nedugo nakon što je tadašnja Republika Dahomej postala formalno nezavisna, a IHF-u se priključio 1966. godine; uz članstvo u IHF-u, Benin je član i kontinentalnog CAHB-a, gdje je svrstan u zapadnoafričku Zonu 3.</s>

<s>Iako ima dugu rukometnu tradiciju, Benin nikada nije nastupao na Svjetskim prvenstvima ili Olimpijskim igrama, dok su jedini nastup na Afričkom kupu nacija ostvarili 1996. godine kao domaćini; na turniru su zauzeli pretposljednje, deveto mjesto, nakon što su u grupnoj fazi izborili tek jedan bod (remi s Kongom) i na koncu pobijedili Togo u razigravanju za deveto mjesto.</s><s>Godine 1978. nastupili su i na Afričkim igrama u Alžiru, gdje osvajaju šesto mjesto.</s>

<s>S druge strane, juniorski i kadetski uzrasti ostvarivali su mnogo više nastupa na kontinentalnim prvenstvima, a mlada reprezentacija je 2000. godine čak bila i kontinentalni prvak.</s>

<s>Historija</s>

<s>Nedugo nakon svog osnivanja, Beninski rukometni savez (Fédération Béninoise de Handball, FBHB) se već 1966. godine pridružio IHF-u kao punopravna članica.</s><s>Međutim, svoj prvi nastup na nekom međunarodnom natjecanju ostvarili su tek 1978. godine, kada je reprezentacija tadašnje NR Benin igrala kao predstavnica tadašnje Zone IV na turniru u Alžiru.</s><s>Benin je izgubio sve tri utakmice u skupini (Tunis, Egipat i Madagaskar) te je trebao završiti turnir kao posljednja, sedma reprezentacija, ali je u konačnici ostvario plasman na šestom mjestu jer je reprezentacija Egipta odustala od natjecanja usred turnira pa je automatski plasirana na posljednje mjesto.</s>

<s>Od 18. do 27. listopada 1996. godine, upravo je Benin bio domaćin 12.</s><s>Afričkog kupa nacija te je, na taj način, izborio svoj debitantski nastup na kontinentalnom prvenstvu Afrike.</s><s>Turnir se igrao u Cotonouu, a na njemu je trebalo sudjelovati 12 reprezentacija, ali su Čad i Obala Bjelokosti odustale prije početka turnira pa je broj reduciran na 10.</s><s>Domaćin je bio ždrijeban u grupu B, zajedno s Alžirom, Egiptom, Kamerunom i Republikom Kongo.</s><s>Nakon uvodnog poraza od Egipta, Benin je u drugom kolu odigrao neriješeno (16:16) s Kongom, samo da bi izgubio ostale dvije utakmice.</s><s>Taj bod je bio dovoljan tek za posljednje mjesto u skupini i razigravanje za deveto mjesto protiv reprezentacije Toga.</s><s>U utakmici odigranoj 26. listopada 1996. godine, Benin je nakon deficita na poluvremenu uspio pobijediti Togo (26:25) i tako ostvariti svoju prvu i jedinu pobjedu na Afričkom kupu nacija, na kojemu je te godine završio na devetom mjestu.</s>

<s>Bio je to jedini nastup Benina na velikom međunarodnom natjecanju, dok danas uglavnom igraju samo regionalne turnire.</s>

<s>Aktualni sastav</s>

<s>Izbornici 
Napomena: Zbog nedostupnosti informacija, podaci u ovoj tablici su nepotpuni i moguće su češće promjene kako nove informacije budu pristizale.</s>

<s>Nastupi na međunarodnim natjecanjima</s>

<s>IHF Svjetsko prvenstvo</s>

<s>Afrički rukometni kup nacija</s>

<s>Ostali turniri</s>

<s>Afričke igre</s>

<s>Vanjske poveznice 
 Profil na ihf.info</s>

<s>Benin</s>

